“Вынік любой работы залежыць ад адносін да яе і ад таго, які мікраклімат пануе ў калектыве, дзе ты працуеш, — адзначыла Рэгіна Карленаўна. — Калі чалавек ідзе на работу з настроем, то і працаваць ён будзе з большай аддачай. А як стварыць сабе добры настрой на ўвесь дзень? Часам ён залежыць ад звычайных жыццёвых момантаў. Калі, напрыклад, выхаванцы, якія раніцай ідуць мне насустрач, радасна вымаўляюць “Добры дзень, Рэгіна Каралеваўна!” (малышам складана бывае правільна вымавіць маё імя па бацьку) — як тут не ўсміхнуцца і не адчуць добры зарад бадзёрасці. Гэта дарагога каштуе. Па сутнасці, дашкольная ўстанова — другі дом для дзіцяці, таму што яно праводзіць тут большую частку свайго актыўнага часу. І калі чулыя і разумныя педагогі сапраўды заменяць яму ў садзе маму і тату, то гэтыя гадзіны прынясуць малышу найвялікшую карысць і запомняцца на ўсё жыццё”.